**SAOPŠTENJE ZA JAVNOST**

11. oktobar 2024. godine

**Debata o budućnosti Interreg programa za period**

**posle 2027. godine**

U kontekstu konsultacija o budućnosti programa Interreg, Upravljačko telo Programa Interreg IPA Rumunija – Srbija i Upravljačko telo Programa Interreg VI-A Rumunija – Mađarska organizovali su 11. oktobra 2024. godine u Temišvaru javnu debatu sa akademskom zajednicom.

Ova javna debata, koja se sprovodi na nivou svakog Interreg programa u Evropskoj uniji i koja treba da bude završena do kraja 2024. godine, poslužiće kao osnova za predloge Pravilnika za period posle 2027. godine, koje će Evropska komisija predstaviti sredinom 2025. godine.

S obzirom na potrebu da se posebna pažnja posveti mladima i akademskim institucijama u okviru ovih konsultacija, Upravljačka tela oba programa, iz MDLPA, podržale su kroz ovu raspravu aktivno uključivanje studenata i univerzitetskog osoblja u definisanje budućeg programa prekogranične saradnje Rumunija-Srbija, odnosno Rumunija-Mađarska, koji će odražavati njihove stvarne aspiracije i potrebe.

Dijalog između predstavnika Interreg programa iz MDLPA i univerzitetskog osoblja, odnosno studenata Univerziteta životnih nauka Kralj Mihaj I iz Temišvara, takođe je imao za cilj podršku akademskoj zajednici u predstavljanju vrednih perspektiva i inovativnih ideja koje mogu značajno doprineti oblikovanju efikasne strategije za buduće Interreg programe.